Tartu Ülikooli tulud teadustegevusest 2009. aastal laekunud summade põhjal olid kokku 604 miljonit krooni, mis moodustas 40% ülikooli kogueelarvest. Samal aastal sõlmitud teadus- ja arendustöö lepingute rahaline maht ja tulud teadusteemadest moodustavad kokku ligi 625 miljonit krooni (sisaldab sihtfinantseerimist, ETF-i poolt eraldatud grante; baasfinantseerimist, infrastruktuurikulude toetust, riiklike programme ning TA lepingute summasid). Võttes arvesse aasta jooksul sõlmitud projektide kogusummad, mis projektiperioodil ülikoolile laekuvad (ilma omafinantseeringuta), on 2009. aastal sõlmitud siseriiklike lepingute osatähtsus võrreldes varasema aastaga TA tuludest vähenenud. Kui 2008. aastal moodustasid siseriiklikud lepingud 55% TA tuludest, siis 2009. aastal on vastav osakaal 18%. Samas on tänu Euroopa Sotsiaalfondi programmi Mobilitas järeldoktori ja tippteadlase grantide avanemisele kasvanud Eesti Teadusfondi rahastamise osakaal. Keskmine tulu teadus- ja arendustegevusest akadeemilise töötaja kohta oli 2009. aastal 361 000 krooni aastas, mis jääb 110 000 krooniga alla 2008. aasta tasemele. Enim tulusid akadeemilise töötaja kohta - 12,6 miljonit kooni - teenis 2009. aastal Eesti geenivaramu. 2009. aastal juhtisid Tartu Ülikooli töötajad kokku 806 teadusteemat või projekti.     Tartu Ülikooli teadus- ja arendustegevuse tulud 2009. aastal (eraldatud summad ja sõlmitud lepingud).    Riigipoolsest teaduse kogufinantseerimisest moodustasid Tartu Ülikoolile eraldatud vahendid 2009. aastal 401 miljonit krooni. Kõige suurema osa ehk 29% teadus- ja arendustöö tuludest moodustavad sihtfinantseeritavad teadusteemad.     Riiklike teadus- ja arendustegevuseks mõeldud vahendite jaotus Eestis 2008-2009.  Sisaldab teadusteemade sihtfinantseerimist, ETF-i grante, riiklikke programme, baasfinantseerimist ja infrastruktuurikulude kompenseerimist (tuhat krooni).     Teadusprojektide arv ja liigitus finantseerimisallikate kaupa 2009. aastal.xls     Teadus- ja arendustegevuse tulud 2009. aasta finantseerimisallikate kaupa (tuhat krooni).xls     Eesti teadus- ja arendusasutustele eraldatud teadusraha 2009. aastal.xls